EDÍCIA POÉZIA

Macuo Bašó

Haiku

Ukážka z elektronickej knihy

Translation © Ján Zambor and František Paulovič 2019

Study © Ján Zambor 2019

Notes and Calendar © František Paulovič 2019

Cover photo © Juliána Chomová 2019

Graphic and cover design © Erik Jakub Groch 2019

Slovak edition © Skalná ruža 2019

ISBN: 978-80-89816-28-6

Vytvorenie elektronickej verzie Dibuk, s. r. o., 2020

Mesiac vie kadiaľ:

„Vydaj sa touto cestou!“

K prístrešiu pre pútnikov

Stará sakura

celá v kvete V spomienkach

na prežitý čas

V dome kde umrelo dieťa

Zohnutý zvädol

svet je hore nohami

na bambuse sneh

Oblak sa lúči

odtŕha sa od druha

Tak aj divá hus

V Saja no Nakajame

Stále je živý

Príjemný chlad pod strieškou

môjho klobúka

Na vejári prinášam

vánok od hory Fudži

suvenír z Eda

Hustý letný dážď!

Obecný nočný strážnik

zažína lampy

Spílim kmeň stromu

a v reze vidím dnešnú

podobu splnu

Tiahnuce mraky

kedy-tedy zimný dážď

Idú močia psy

Spí odhodené

dieťa v košieľke srieňa

prikryté vetrom

Ranná záhrada

v snehu – cibuľová vňať

označuje plot

Čo je to za zvuk

nad čím nariekaš pavúk

v jesennom vetre?

V tíšine noci

v mesačnom svite kradmo

červ vŕta orech

Myslím: záhrobie

je také ako tento

jesenný súmrak

Na suchú vetvu

si sadol čierny havran

Jesenný večer

Vstávaj už vstávaj!

Buď mojím kamarátom

spiaci motýlik!

Kuká kukučka

Svet už nepotrebuje

básnikov haikai

Priezračné rybky

v riasach! Chytíš ich do rúk

hneď roztopia sa

Nohy žeriava

sa v letnej lejavici

stali kratšími

Verše na Sanpúovu pamiatku

Na tvoj hrob kladiem

zemiakový kvet – ako

bohatý lotos

Cikády v speve

sa celkom vyplakali

Je z nich len koža

Pustý horský chrám

Kotlík v mraze narieka

zamŕza mu hlas

Moja odpoveď na Kikakuovu báseň

o svätojánskych muškách

Kvety povoje

Pri nich jem svoju ryžu

ako prostý muž

Sklonená vŕba

má ponorená v spánku

dušu slávika

Zvon už doznieva

no zvoní vôňa kvetov

Večerný súmrak

Aké nevšedné!

Na trs trávy bez vône

si sadol motýľ

Iba skúsim piť

už mi drkocú zuby

Horská studnička

Nocuj na ceste –

pochopíš moje básne

Jesenný vietor

Vrabčekom vonku

pišťaním odpovedá

pár myší z pôjda

Vyleť netopier!

Kvety by nemali byť

iba pre vtákov

Tomu čo vraví

„Deti ma otravujú“

nekvitnú kvety

Krik predavača

kalmárov sa tu mieša

s hlasom kukučky

Je na čo hľadieť

aj po ničivej búrke:

krása chryzantém

Koniec ukážky

Table of Contents

Titulná strana

Predná tiráž

Haiku